পরিবেশওঅরণ্যমন্ত্রক
জুওলজিক্যাল সার্ভে অফ ইন্ডিয়ার বিজ্ঞানীরা ১৭০ বছর পর পশ্চিমবঙ্গের দার্জিলিং জেলার সেনচাল অভয়ারণ্যে ক্রিমসন হর্নড ফেজ্যান্ট ফের খুঁজে পেলেন
কলকাতা, ১৯ এপ্রিল, ২০২২
জুওলজিক্যাল সার্ভে অফ ইন্ডিয়া-এর বিজ্ঞানীরা ১৭০ বছর পরে পশ্চিমবঙ্গের দার্জিলিং জেলার সেনচাল অভয়ারণ্যে স্যাটির ট্র্যাগোপ্যান বা ক্রীমসন হর্নড ফেজ্যান্ট-এর খোঁজ পেয়েছেন পুনরায় । আজ এক বিবৃতিতে জেডএসআই-এর অধিকর্তা শ্রীমতী ধৃতি ব্যানার্জী একথা জানিয়েছেন । তিনি বলেন, ১৭০ বছর পরে স্যাটির ট্র্যাগোপ্যানের মতো তিতিরের খোঁজ পাওয়া খুবই উৎসাহব্যাঞ্জক তথ্য । এতে বোঝা যায় যে বন্যপ্রাণীদের সংরক্ষণ ভালো হচ্ছে, দেখাশোনাও ভালোই হচ্ছে ।
পুরুষ স্যাটির ট্র্যাগোপ্যান ভারতের সুন্দর পাখিদের অন্যতম । এটি বিরলও বটে । দার্জিলিং জেলার নেওরাভ্যালি জাতীয় উদ্যানে এদের বেশি দেখা যায় । তবে, একই জেলার সিংগালিলা জাতীয় উদ্যানেও এই পাখি কিছু আছে । পুরুষ তিতির ৬৮ সিএম লম্বা, ঘায়ের রং উজ্জ্বল লাল, তার মধ্যে সাদা সাদা ছোপ । মেয়ে পাখিরা লম্বায় ছোট এবং তত উজ্জ্বল নয়, রঙ খয়েরি । ট্র্যাগোপ্যানদের সাধারণত বলা হয় ‘হর্নড ফেজ্যান্ট’ - কারণ মিলনের সময় এদের পালকগুলি অনেকটা খড়্গের মতো দেখায় । অন্য ট্র্যাগোপ্যানদের মতোই স্যাটিরদের সামনেও আছে বাসস্থানের সমস্যা এবং শিকারের ভয় । এদের বর্তমানে প্রায় বিলুপ্ত শ্রেণীর পাখি বলে বিবেচনা করা হচ্ছে ।
এই পাখিরা থাকে আর্দ্র ওক এবং রডোডেনড্রনের জঙ্গলে । যার নীচে ঘন আগাছা এবং বাঁশ বন থাকে । গরমকালে ২৪০০-৪২০০ মিটার এবং শীতকালে ১৮০০ মিটার উচ্চতা পর্যন্ত এদের বসবাসের পরিধি ।
শ্রীমতী ব্যানার্জী আরও জানিয়েছেন, সুরক্ষিত অঞ্চল-এ বেশকিছু সংখ্যক মেলানিস্টিক  বার্কিং ডিয়ার এবং সাধারণ চিতাবাঘ-ও রয়েছে । তাঁর এও অভিমত, পশ্চিমবঙ্গের উত্তরবঙ্গ অঞ্চল প্রাণী বৈচিত্রে ভরপুর । কারণ, এখানে বণ্যপ্রাণীদের আবাস গড়ে ওঠার মতো বাতাবরণ রয়েছে এবং বন দফতরের সুরক্ষা-ও অপ্রতুল নয় । সিংগালিলা জাতীয় উদ্যান ছাড়াও এই ছোট সুরক্ষিত সেনচাল অভয়ারণ্য অঞ্চলে সংরক্ষণে অগ্রাধিকার প্রাপ্ত বেশকিছু প্রাণী বসবাস করে । তিনি গর্বের সঙ্গে জানিয়েছেন যে, জেডএসআই বিজ্ঞানীদের দীর্ঘ মেয়াদী সমীক্ষায় অর্থ জুগিয়েছে ন্যাশনাল মিশন অন হিমালয়ান স্টাডিজ । এরফলে, এই অভয়ারণ্য থেকে ১৭টি বড় এবং মাঝারি আকারের স্তন্যপায়ী প্রাণীর তথ্য-ও জোগাড় করা সম্ভব হয়েছে ।
এছাড়া, বিজ্ঞানীরা সান্দাকফুর কাছে থাকা সিংগালিলা জাতীয় উদ্যানের তুলনায় এই সংরক্ষিত এলাকায় কৃষ্ণবর্ণের বার্কিং ডিয়ার এবং সাধারণ চিতাবাঘের অধিক সংখ্যায় উপস্থিতি লক্ষ্য করেছেন ।
২০১৮-২০২০-র মধ্যে এই অভয়ারণ্যে ক্যামেরাট্র্যাপ সমীক্ষা থেকে জানা গেছে এই ধরনের ১৭ শ্রেণীর বড় ও মাঝারি স্তন্যপায়ী প্রাণীর উপস্থিতি রয়েছে । এই প্রাণীদের মধ্যে তিনটি শ্রেণীকে বিপদাপন্ন বলে চিহ্নিত করা হয়েছে- এশিয়াটিক কালো ভাল্লুক, সাধারণ চিতাবাঘ এবং মেনল্যান্ড সেরো । এছাড়া, আর-ও তিনটিকে প্রায় বিপদাপন্ন বলে শ্রেণীভুক্ত করা হয়েছে । সেগুলি হল – সোনালী বেড়াল, মার্বলড ক্যাট এবং কালো রঙের বৃহদাকার কাঠবেড়ালি । এই শ্রেণীকরণ করেছে ইন্টারন্যাশনাল ইউনিয়ন ফর কনজারভেশন অফ নেচার । ক্যামেরায় সবচেয়ে বেশি ধরা পড়েছে বার্কিং ডিয়ারের ছবি । এরপরেই রয়েছে বন্য শুয়োর, বৃহদাকার ভারতীয় গন্ধমূষিক, মূল ভূখণ্ডের সারং, লেপার্ড ক্যাট, সাধারণ চিতাবাঘ, মালয়দেশীয় শজারু ইত্যাদি । এছাড়া, দুটি প্রজাতির কৃষ্ণবর্ণের প্রাণী অধিক সংখ্যায় ধরা পড়েছে এই অভয়ারণ্যে- সেগুলি হল, কৃষ্ণবর্ণের বার্কিং ডিয়ার  এবং কৃষ্ণবর্ণের চিতাবাঘ ।
উল্লেখ্য, প্রথম স্যাটির ট্র্যাগোপ্যান দেখার কথা জানিয়েছিলেন ফিকেল। ১৮৪২ সালে। দার্জিলিং জেলার বর্তমান কার্শিয়াং এবং সোনাদা অঞ্চলের মধ্যে এই পাখির দেখা পাওয়া গিয়েছিল । ১৮৬৩-তে জের্ডন এবং ১৯৩৩-এ ইঙ্গলস এই পাখির উপস্থিতির কথা জানিয়েছিলেন । ৭০০০-৮০০০ ফুট উচ্চতায় এবং বর্তমান সিংগালিলা জাতীয় উদ্যানে এই ধরণের তিতিরের ঊপস্থিতির কথা তিনি-ও স্বীকার করেছিলেন। স্থানীয় বাসীন্দারা এই পাখিকে ‘মুনাল’ আখ্যা দিয়েছেন।
SSS/AP/RAB
(Visitor Counter : 183